

2

                                                                                                                     Projektas 
                                                                                                                         

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2022 M. GEGUŽĖS 20 D. ĮSAKYMO NR. V-988 „DĖL 2022–2030 METŲ PLĖTROS PROGRAMOS VALDYTOJOS LIETUVOS RESPUBLIKOS SVEIKATOS APSAUGOS MINISTERIJOS SVEIKATOS PRIEŽIŪROS KOKYBĖS IR EFEKTYVUMO DIDINIMO PLĖTROS PROGRAMOS PAŽANGOS PRIEMONĖS NR. 11-002-02-11-01 „GERINTI SVEIKATOS PRIEŽIŪROS PASLAUGŲ KOKYBĘ IR PRIEINAMUMĄ“ APRAŠO PATVIRTINIMO“ PAKEITIMO

2026 m.                 d. Nr. V-
Vilnius

[bookmark: _Hlk164262202][bookmark: _Hlk199404587]P a k e i č i u 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašą, patvirtintą Lietuvos Respublikos sveikatos apsaugos ministro 2022 m. gegužės 20 d. įsakymu Nr. V-988 „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“: 
1. Pakeičiu 25 priedo rodiklių lentelę ir ją išdėstau taip:
	„Rodiklio pavadinimas
	Rodiklio kodas
	Matavimo vienetai
	       Siektina reikšmė ir pasiekimo data

	Asmenys, dalyvavę kvalifikacijos įgijimo veiklose
	P.S.2.1527
P-11-002-02-11-01-60
	         Asmenys
	240
(2029 m.)

	Asmenų, kurie po dalyvavimo veiklose įgijo  kvalifikaciją, dalis
	R.S.2.3533
R-11-002-02-11-01-63
	         Procentai
	80
(2029 m.)

	Sveikatos priežiūros specialistų, kurie po dalyvavimo veiklose mažiausiai 2 metus dirbo sveikatos priežiūros įstaigose, dalis
	R.S.2.3532
R-11-002-02-11-01-65
	Procentai
	                           80
                       (2029 m.)

	Sveikatos priežiūros įstaigos, įgyvendinusios sveikatos priežiūros specialistų įgalinimo, pritraukimo ir išlaikymo projektus
	P.S.2.1526
P-11-002-02-11-01-57

	Įstaigos
	                           98
                      (2029 m.)


Pastabos:
1. Rodiklis P.S.2.1527 P-11-002-02-11-01-60 ir rodiklis R.S.2.3533 R-11-002-02-11-01-63 taikomi 2.1.2, 2.1.3, 2.1.4, 2.1.5 veikloms.
2. Rodiklis P.S.2.1526 P-11-002-02-11-01-57  taikomas 2.1.1–2.1.5 veikloms.
3. Rodiklis R.S.2.3532 R-11-002-02-11-01-65  nėra taikomas vykdomiems projektams, į Projekto įgyvendinimo planą ir finansavimo sutartį rodiklis nėra traukiamas.“
2. Pakeičiu 25 priedo 2.1 papunktį ir jį išdėstau taip:
            „2.1. Pagal šį Aprašą finansuojama veikla „Sveikatos priežiūros specialistų rengimas, pritraukimas“ atitinka Pažangos priemonės aprašo III skyriaus „Plėtros programos pažangos priemonės veiklų suvestinė“ 10 veiklos „Sveikatos priežiūros specialistų pasiūlos užtikrinimas“ 10.3 poveiklę „Sveikatos priežiūros specialistų rengimas, pritraukimas, Vidurio ir vakarų Lietuvos regionas“ ir apima investicijas į sveikatos priežiūros specialistų rengimą (įskaitant studentų pritraukimą į studijas, profesinę praktiką, studijų procesą ir kt.), siekiant pritraukti sveikatos priežiūros specialistus darbui sveikatos sistemos prioritetinėse investavimo srityse: 
		2.1.1. mokėti priedą prie darbo užmokesčio tiems gydytojams rezidentams, gydytojams odontologams rezidentams, kurie rezidentūros studijų ciklus atliks rezidentūros bazėje, esančioje ne Vilniaus ir Kauno miesto savivaldybėse. Priedą skirti tik tuo atveju, jei gydytojas rezidentas pasirinktoje rezidentūros bazėje išdirba ne trumpiau nei 6 mėn., atlikdamas rezidentūros studijų ciklus;
2.1.2. finansuoti gydytojų rezidentų, gydytojų odontologų rezidentų rezidentūros studijų, aukštųjų mokyklų studentų odontologijos, gyvensenos medicinos, išplėstinės praktikos slaugos, ergoterapijos, kineziterapijos, odontologinės priežiūros studijų, slaugos specializacijų neformaliojo švietimo programų, profesinio mokymo įstaigų mokinių slaugytojo padėjėjo modulinės profesinio mokymo programos kainą ir įpareigoti juos dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų. Projekte gali dalyvauti jau besimokantys, studijuojantys ar studijas baigę asmenys (studijos turi būti baigtos ne anksčiau kaip 2021 m. sausio 1 d.), tokiu atveju projekto vykdytojui / partneriui būtų grąžinamos jau sumokėtos įmokos ir (ar) finansuojamos likusios įmokos;
2.1.3. mokėti stipendijas gydytojams rezidentams, išskyrus teismo medicinos gydytojus rezidentus, gydytojams odontologams rezidentams bei profesinio mokymo mokiniams (slaugytojo padėjėjo modulinė profesinio mokymo programa, paramediko modulinė profesinio mokymo programa), pirmosios pakopos studijų studentams (ergoterapijos, kineziterapijos, odontologinė priežiūra), antrosios pakopos studijų studentams (odontologija, gyvensenos medicina, išplėstinės praktikos slauga) ir įpareigoti juos dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų. Projekte gali dalyvauti jau besimokantys gydytojai rezidentai, studentai, mokiniai, tokiu atveju jiems taip pat galioja sąlyga dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų;
2.1.4. finansuoti aukštųjų mokyklų studentų bendrosios praktikos slaugos, slaugos studijų kainą ir įpareigoti juos dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų. Projekte gali dalyvauti jau besimokantys, studijuojantys asmenys ar studijas baigę asmenys (studijos turi būti baigtos ne anksčiau kaip 2021 m. sausio 1 d.),  tokiu atveju projekto vykdytojui / partneriui būtų grąžinamos jau sumokėtos įmokos ir (ar) finansuojamos likusios įmokos; 
2.1.5. mokėti stipendijas studijuojantiems pirmosios pakopos studijų studentams (bendrosios praktikos slauga, slauga) ir įpareigoti juos dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta pirmiau nurodytos atitinkamos srities sveikatos priežiūros specialistų. Projekte gali dalyvauti jau besimokantys studentai, tokiu atveju jiems taip pat galioja sąlyga dirbti ne trumpiau nei dvejus metus iš anksto suderintoje asmens sveikatos priežiūros įstaigoje, kurioje trūksta atitinkamos srities sveikatos priežiūros specialistų.“
3. Pakeičiu 25 priedo 2.2 papunktį ir jį išdėstau taip:
„2.2. Įgyvendinant veiklas pagal Aprašo 2.1.2–2.1.5 papunkčius, gydytojai rezidentai, studentai ir mokiniai studijas turi būti baigę ir įgiję kvalifikaciją ne vėliau kaip iki 2029 m. rugpjūčio 31 d.“
4. Pakeičiu 25 priedo 2.9 papunktį ir jį išdėstau taip:
„2.9. Aprašo veikloms įgyvendinti skiriama iki 17 420 140 eurų (septyniolika milijonų keturi šimtai dvidešimt tūkstančių šimtas keturiasdešimt eurų), iš kurių:
2.9.1. iki 14 807 119 eurų (keturiolika milijonų aštuoni šimtai septyni tūkstančiai šimtas devyniolika eurų) ES fondų lėšos;
2.9.2. iki 2 613 021 euro (du milijonai šeši šimtai trylika dvidešimt vienas euras) BF fondų lėšos.“
5. Pakeičiu 25 priedo 2.10 papunktį ir jį išdėstau taip:
„2.10. Vienam projektui įgyvendinti skiriama iki 383 199 eurų (trys šimtai aštuoniasdešimt trys tūkstančiai šimtas devyniasdešimt devyni eurai), iš kurių: 
2.10.1. iki 325 719 eurų (trys šimtai dvidešimt penki tūkstančiai septyni šimtai devyniolika eurų) ES fondų lėšos;
2.10.2. iki 57 480 eurų (penkiasdešimt septyni tūkstančiai keturi šimtai aštuoniasdešimt eurų) BF fondų lėšos.“
6. Pakeičiu 25 priedo 2.11 papunktį ir jį išdėstau taip:
„2.11. Išlaidos, suplanuotos 2.1.4 ir 2.1.5 papunkčiuose nurodytoms veikloms, negali būti perskirstytos kitoms veikloms.“ 
7. Pakeičiu 25 priedo 4.2 papunktį ir jį išdėstau taip:
„4.2. Projekto dalyviai: 
		Apraše numatytos veiklos numeris
	Projekto dalyviai
	Stebėsenos rodiklis
	Projekto dalyvį pagrindžiantys dokumentai
	
	

	
	
	
	
	
	

	2.1.2 papunktyje
	Mokiniai, studentai, gydytojai rezidentai, gydytojai odontologai rezidentai
	Asmenys, dalyvavę kvalifikacijos įgijimo veiklose. 
Asmenų, kurie po dalyvavimo veiklose įgijo  kvalifikaciją, dalis.
	Asmens su aukštąja mokykla / profesine mokymo įstaiga sudaryta studijų / mokymosi sutartis.
	
	

	2.1.4 papunktyje
	Studentai
	Asmenys, dalyvavę kvalifikacijos įgijimo veiklose.
Asmenų, kurie po dalyvavimo veiklose įgijo  kvalifikaciją, dalis.
	Asmens su aukštąja mokykla sudaryta studijų sutartis.“
	
	





8. Pakeičiu 25 priedo 11 papunktį ir jį išdėstau taip:
	„11. Reikalavimai įgyvendinus projektų veiklas

	Projekto vykdytojas dvejus metus po projekto veiklų įgyvendinimo pabaigos privalo teikti informaciją viešajai įstaigai Centrinei projektų valdymo agentūrai apie Aprašo 2.1.2–2.1.5 papunkčiuose numatyto įsipareigojimo dirbti ne trumpiau nei dvejus metus įgyvendinimą.“


9. Pakeičiu 25 priedo 12 punktą ir jį išdėstau taip:
	„12. Kiti reikalavimai  

	12.1. Projekto vykdytojas privalo užtikrinti, kad kiekvienas projekte pagal Aprašo 2.1.2–2.1.5 papunkčiuose numatytą veiklą dalyvavęs ir programą / studijas / rezidentūros studijas baigęs sveikatos priežiūros specialistas asmens sveikatos priežiūros įstaigoje (nurodytoje programų / studijų / rezidentūros studijų finansavimo dvišalėje sutartyje, pasirašytoje tarp sveikatos priežiūros įstaigos ir mokinio / studento / gydytojo rezidento) dirbtų nepertraukiamai ne trumpiau kaip dvejus metus ne mažesniu kaip 0,75 etato darbo krūviu. Siekiant užtikrinti šios nuostatos įgyvendinimą, su tiesioginės naudos gavėjais turės būti pasirašomos sutartys. Jeigu sveikatos priežiūros įstaiga ir mokinys / studentas / gydytojas rezidentas susitaria tik dėl dalyvavimo veiklose, kurios yra numatytos Aprašo 2.1.2–2.1.5 papunkčiuose, ir tokiomis sąlygomis, kurios yra apibrėžtos Apraše, pasirašomoje sutartyje nurodoma sveikatos priežiūros specialisto darbo trukmė sveikatos priežiūros įstaigoje – nepertraukiami dveji metai. Jeigu mokinys / studentas / gydytojas rezidentas nebaigs studijų programos ir neįgis profesinės kvalifikacijos ar sudaryta darbo sutartis su mokiniu / studentu / gydytoju rezidentu bus nutraukta anksčiau numatyto termino darbuotojo iniciatyva be svarbių priežasčių ar darbdavio iniciatyva dėl darbuotojo kaltės, sumokėta studijų kaina privalo būti grąžinama. Sutarties pavyzdys pateikiamas Aprašo 1.2.3 papunktyje nurodyto teisės akto 3 priede.
12.2. Sveikatos priežiūros įstaigos, įgyvendinančios Aprašo 2.1.2–2.1.5 papunkčiuose nurodytas veiklas, viešajai įstaigai Centrinei projektų valdymo agentūrai per 20 darbo dienų kalendoriniams metams pasibaigus turi pateikti informaciją, kokia dalis sveikatos priežiūros specialistų, dalyvavusių projekto veiklose, mažiausiai dvejus metus išdirbo sveikatos priežiūros įstaigose pagal stebėsenos rodiklio Nr. R.S.2.3532 R-11-002-02-11-01-65 aprašymo kortelėje numatytus reikalavimus, pradedant atsiskaitymu už 2027 m., baigiant atsiskaitymu už 2029 m.“


10. Pakeičiu 25 priedo 13.10 papunktį ir jį išdėstau taip:
„13.10. Pagal Aprašo 2.1.2 ir 2.1.4 papunkčiuose numatytas veiklas studijų, rezidentūros studijų, neformaliojo švietimo, modulinės profesinio mokymo kainos išlaidos yra tinkamos finansuoti tik tiems asmenims, kurie įsipareigojimą dirbti ne trumpiau nei dvejus metus iš anksto suderintoje sveikatos priežiūros įstaigoje pasirašė ne anksčiau nei įsigaliojo Aprašas.“
11. Pakeičiu 25 priedo 13.12 papunktį ir jį išdėstau taip:
„13.12. Pagal Aprašo 2.1.3  ir 2.1.5 papunkčiuose numatytas veiklas didžiausias mokamos stipendijos  dydis vienam asmeniui vienam mėnesiui yra 330 Eur.“

	

Sveikatos apsaugos ministras   

                                                                                                                                                                                 
Dalia Lasiauskienė, tel. (0-5) 266 1491, el. p. dalia.lasiauskiene@sam.lt  
Gytė Sirgedienė, tel. (0-5) 219 3313, el. p. gyte.sirgediene@sam.lt




